title: Taluh Mas
text: “Krésék gedébug", kéto ulungné I dara képék di natah I Daa Corah kabenengan pesan daané ento sedek nyiksik kutu di ambén meténé. Mara tingalina ada kedis dara ulung, ditu nadak sara pedih basangné, kadénna I kedis dara tuun lakar ngéhkéh jijihné ané sedek déngdénga di natahé. Kéto masi ia narka I kedis dara lakar ngrusak entik-entikan ané ada di wewidangan umahné. Wiréh kéto panarkané, laut koné ia nyemak papah nyuh masebit nglantas ngulah I kedis dara uli di natahné.